**Ανακοίνωση έναρξης υποβολής αιτήσεων για τη συμμετοχή στην Πράξη**

**«Πρακτική Άσκηση Τριτοβάθμιας Εκπαίδευσης του Δημοκρίτειου Πανεπιστημίου Θράκης» με κωδ. ΟΠΣ 6004524**

Το Τμήμα Οικονομικών Επιστημών ΔΠΘ ανακοινώνει τη διαδικασία έναρξης υποβολής των αιτήσεων για 30 (τριάντα) θέσεις πρακτικής άσκησης για το ακαδημαϊκό έτος 2023-2024, στο πλαίσιο της Πράξης με τίτλο «Πρακτική Άσκηση Τριτοβάθμιας Εκπαίδευσης του Δημοκρίτειου Πανεπιστημίου Θράκης» και κωδ. ΟΠΣ 6004524, το οποίο εντάσσεται στο Επιχειρησιακό Πρόγραμμα «Ανθρώπινο Δυναμικό και Κοινωνική Συνοχή» που συγχρηματοδοτείται από το Ευρωπαϊκό Κοινωνικό Ταμείο.

Η περίοδος εκπόνησης της Πρακτικής Άσκησης ορίζεται σε ένα κύκλο κατά την χρονική περίοδο 1/7/2024 έως 31/8/2024 σε φορείς υποδοχής του ιδιωτικού τομέα.

Οι φοιτητές/τριες που επιθυμούν να συμμετάσχουν θα πρέπει να υποβάλουν ηλεκτρονικά την αίτησή τους, μπαίνοντας με τα στοιχεία του ιδρυματικού τους λογαριασμού στο Π.Σ. της Πρακτικής Άσκησης στην κάτωθι διεύθυνση: <https://praktiki.rescom.duth.gr/>

Η διάρκεια υποβολής των αιτήσεων ορίζεται από 15/3/2024 έως 24/3/2024 και ώρα 23:59.

Η εκπρόθεσμη υποβολή αποτελεί αιτία αποκλεισμού από το πρόγραμμα.

Μετά την αξιολόγηση των αιτήσεων από την επιτροπή πρακτικής άσκησης του Τμήματος, και μέσα σε διάστημα 5 ημερών, θα ανακοινωθούν τόσο στην ιστοσελίδα του Τμήματος (<https://econ.duth.gr/>) όσο και στη σελίδα της Πρακτικής Άσκησης: <https://praktiki.duth.gr/> τα προσωρινά αποτελέσματα καθώς και η περίοδος υποβολής των ενστάσεων, τηρώντας τα μέτρα για την προστασία των προσωπικών δεδομένων των συμμετεχόντων.

Οι ενστάσεις υποβάλλονται ηλεκτρονικά στη Γραμματεία του Τμήματος εντός του διαστήματος πέντε (5) εργάσιμων ημερών είτε από την επομένη της ημερομηνίας δημοσίευσης των προσωρινών αποτελεσμάτων κατάταξης των αιτούντων φοιτητών/τριών, είτε στο χρονικό διάστημα που ορίζεται στην ανακοίνωση των προσωρινών αποτελεσμάτων με διατήρηση του ελάχιστου των 5 εργάσιμων ημερών για ενστάσεις.

Στη συνέχεια θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

Τα κριτήρια μοριοδότησης για τη συμμετοχή στην Πρακτική Άσκηση, είναι θεσπισμένα από τη Συνέλευση του Τμήματος. Για να λάβετε γνώση αυτών παρακαλώ ακολουθήστε τον κάτωθι σύνδεσμο: <https://praktiki.duth.gr/>.

**Ο Επιστημονικά Υπεύθυνος του Τμήματος**

**Θωμάς Πουφινάς**